Txantiloi-kudeatzailea

Edukiak
Indizea 🔎︎

# Kudeatu txantiloiak

'Txantiloi-kudeatzailea' elkarrizketa-koadroak txantiloiak erraz kudeatzea ahalbidetzen du eta dokumentu berriak txantiloietatik abiatuta sortzeko balio du.

Komando hau erabiltzeko...

Aukeratu Fitxategia - Berria - Txantiloiak menua.

Aukeratu Fitxategia - Txantiloia - Kudeatu txantiloiak menua.

Sartu ⌘Ctrl+⇧+N edozein LibreOffice modulutan.

Sakatu Txantiloiak botoia hasiera-zentroan.

Hautatu edozein txantiloi mota hasiera-zentroko Txantiloiak botoiarekin.

Txantiloiek edizio-denbora aurrezten laguntzen dute, dokumentu berriak aurretiaz edukiz beteta eta formateatuta irekitzen baitituzte. 'Txantiloi-kudeatzailea' aukerak LibreOffice aplikazioko txantiloiak atzitzen eta antolatzen laguntzen du.

LibreOffice aplikazioak hainbat txantiloi ditu dokumentuak, aurkezpenak, kalkulu-orriak eta marrazkiak egiteko. Txantiloi-kudeatzailean dauden txantiloiak erabili ditzakezu, zure txantiloi propioak sortu ditzakezu, edo Interneten bilatu ditzakezu txantiloi gehiago.

Erabili kategoriak zure txantiloiak antolatzeko. Sortu txantiloi berriak edo deskargatu txantiloiak eta antolatu horiek txantiloi-kudeatzailean. Erabili txantiloiak errepikakorrak diren dokumentuekin denbora aurrezteko.

## Leiho nagusia - Txantiloi-aukerak

Txantiloi erabilgarrien aurrebistak leiho nagusian erakutsiko dira, zure bilaketak eta iragazki-aukerak kontuan hartuta. Egin klik bikoitza edozein txantiloi-ikonotan, txantiloiaren edukiak eta formatua izango duen dokumentu berria irekitzeko.

Aukeratu miniatura-ikuspegia edo zerrenda-ikuspegia, behean ezkerrean, txantiloiak nola bistaratzen diren aldatzeko.

Miniatura-ikuspegia

Zerrenda-ikuspegia

Nire txantiloiak kategorian beste karpeta bateko txantiloiak erakusteko, aukeratu LibreOffice - Hobespenak - Tresnak - Aukerak - LibreOffice - Bide-izenak, hautatu Txantiloiak, sakatu Editatu, ondoren sakatu Gehitu elkarrizketa-koadro bat irekitzeko eta gehituko den karpeta hautatzeko.

## Bilatu

Goiko ezkerreko bilaketa-koadroan testu bat sartuta, txantiloien artean bilaketak egin daitezke. Aurkitutako txantiloiak leiho nagusian erakutsiko dira.

## Iragazi

Aplikazio guztiak, dokumentuak, kalkulu-orriak, aurkezpenak edo marrazkiak iragazi daitezke, goian erdian dagoen goitibeherako koadroko aukera bat hautatuta. Leiho nagusiak iragazitako txantiloiak bistaratuko ditu.

## Kategoriak

Kategoriak dira txantiloiak sailkatzeko erabiltzen diren karpetak. Txantiloi guztiak kokatzen dira kategorietan, eta kategoria bakarrean egon daitezke. Kategoria lehenetsietako bat aukeratu daiteke: Kategoria guztiak, Nire txantiloiak, Posta komertziala, MediaWiki, Beste dokumentu komertzial batzuk, Posta eta dokumentu pertsonalak, Aurkezpenak edo Estiloak. Kategoria berriak sortu daitezke erabilera pertsonalerako. Sakatu Kudeatu, txantiloi-kudeatzailearen goiko eskuineko izkinan, eta ondoren hautatu Kategoria berria kategoria berria sortzeko.

Posible da erabiltzaileak definitutako txantiloiak lekuz aldatzea eta integratutako txantiloiak beste kategoria batean kopiatzea. Horretarako, erabili txantiloien gainean eskuineko klik eginda aurkitzen den Lekuz aldatu aukera.

Ez dira onartzen beste kategoria batzuen barruko kategoriak

## Kudeatu

Sakatu goiko eskuineko izkinan dagoen Kudeatu aukera 'Kudeatu' menua irekitzeko. Aukerak honakoak dira: Kategoria berria, Inportatu eta Hedapenak. Txantiloi bat lehenetsia bada, Berrezarri lehenetsia aukera agertuko da. Erabiltzaileak definitutako kategoria bat hautatuta badago, Aldatu kategoriaren izena eta Ezabatu kategoria ere agertuko dira.

### Kategoria berria

Kategoria berria sortu nahi baduzu txantiloi bat kokatzeko, hautatu aukera hau.

Kategoria berria

### Berrezarri lehenetsietara

Aukera hau agertu dadin, txantiloi bat lehenetsi gisa ezarrita eduki behar da. Erabili komando hau ezarpen hori kentzeko. Erabili Iragazkia zehazteko zein aplikazio-txantiloi berrezarriko den. Hautatu Aplikazio guztiak aplikazio guztietako txantiloiak berrezartzeko.

### Inportatu

Txantiloi bat edo gehiago txantiloi-kudeatzailera inportatu nahi izanez gero, hautatu 'Inportatu', aukeratu zein kategoriatan kokatuko diren inportatutako txantiloiak, eta hautatu inportatuko diren fitxategiak.

Inportatu

### Hedapenak

Txantiloi gehiago eskuratzeko internetetik, aukeratu 'Hedapenak' eta ireki bilaketa-koadro bat. Zuzenean https://extensions.libreoffice.org webgunean ere bilatu daitezke txantiloiak.

Hedapenak

## Ekintzak banakako txantiloiekin

### Ireki

Hautatu leiho nagusiko txantiloi bat eta sakatu saguaren eskuineko botoia, eta ondoren hautatu 'Ireki', sakatu ⏎ edo egin klik bikoitza, txantiloi hori erabiliko duen dokumentu berria irekitzeko.

Beheko eskuineko Ireki botoia ere erabili daiteke dokumentu berria hautatutako txantiloiarekin irekitzeko.

Ireki

### Editatu

Hautatu txantiloi bat leiho nagusian eta egin eskuineko klik, ondoren hautatu 'Editatu' txantiloia editatzeko. Txantiloi integratuen kasuan, kopia bat editatu daiteke.

Editatu

### Ezarri lehenetsi gisa

Hautatu txantiloi bat leiho nagusian eta egin eskuineko klik, ondoren hautatu 'Ezarri lehenetsi gisa' txantiloia lehenetsia izan dadin. Hori eginda, hautamarka berde bat agertuko da hautatutako txantiloiaren alboan eta hura automatikoki kargatuko da txantiloiarekin bat datorren aplikazioa erabiliz dokumentu berria sortzen den bakoitzean.

Ezarri lehenetsi gisa

### Aldatu izena

Hautatu txantiloi bat leiho nagusian, egin eskuineko klik eta hautatu 'Aldatu izena', txantiloiaren izena aldatzeko. Elkarrizketa-koadro bat agertuko da, txantiloiarentzako izen berri bat hautatzeko. Idatzi izena eta aukeratu 'Ados', edo aukeratu 'Utzi' idatzi duzun izena baztertzeko.

Aldatu izena

### Ezabatu

Hautatu leiho nagusitik ezabatu nahi den txantiloi bat edo batzuk eta sakatu Ezabatu botoia, edo egin eskuineko klik eta aukeratu Ezabatu hautatutako txantiloia(k) ezabatzeko. Elkarrizketa-koadro bat agertuko da ezabaketa berresteko. Aukeratu Bai ezabatzeko, edo Ez uzteko.

Ezabatu

Integratutako txantiloiak ezin dira editatu, izenez aldatu edo ezabatu.

### Mugitu

Txantiloiak kategoriaz aldatu nahi izanez gero, aukeratu txantiloia edo erabili ⌘Ctrl+klik txantiloi gehiago hautatzeko, eta ondoren egin eskuineko klik eta aukeratu 'Lekuz aldatu' elkarrizketa-koadro bat irekitzeko eta bertan hautapena beste kategoria batera edo kategoria berri batera eramateko. Txantiloi integratuak ezin dira lekuz aldatu, baina haien kopiak sortu daitezke beste kategorietan.

Lekuz aldatu

### Esportatu

Aukeratu txantiloi bat leiho nagusian edo erabili ⌘Ctrl+klik txantiloi gehiago hautatzeko, eta ondoren egin eskuineko klik eta hautatu 'Esportatu' hautapena zure ordenagailuko karpeta batera esportatzeko.

Esportatu

Kategoria batean dauden txantiloi guztiak lekuz aldatzeko edo esportatzeko, sakatu ⌘Ctrl+A eta aukeratu Mugitu edo Esportatu.

## Adibideak

### 1. adibidea - Gutun komertziala sortzea

1. Ireki LibreOffice Writer

2. Sakatu ⌘Ctrl+⇧+N edo aukeratu Fitxategia - Berria - Txantiloiak, txantiloi-kudeatzailea irekitzeko.

3. Idatzi "Gutun komertziala" bilaketa-koadroan

4. Aukeratu leiho nagusiko txantiloietako bat bere gainean klik eginda edo hura hautatuta eta ⏎ sakatuta.

5. Dokumentu berria sortuko da, txantiloi hori erabilita, LibreOffice Writer aplikazioaren instantzia berri batean

6. Aldatu testua eta logoa, zure beharretara egokituta

### 2. adibidez - Inportatu txantiloia - Aurrekontu pertsonalen kalkulu-orria

1. Ireki LibreOffice Calc

2. Sakatu ⌘Ctrl+⇧+N edo aukeratu Fitxategia - Berria - Txantiloiak, txantiloi-kudeatzailea irekitzeko.

3. Egin klik Kudeatu aukeran eta aukeratu 'Hedapenak' linean dauden txantiloiak arakatzeko.

4. Bilatu 'Personal Budget Template', eta deskargatu

5. Ireki txantiloi-kudeatzailea eta aukeratu 'Inportatu' botoia

6. Hautatu kategoria bat txantiloi berrirako, adibidez Nire txantiloiak, eta sakatu Ados.

7. Joan txantiloia deskargatu duzun karpetara, hautatu txantiloia eta sakatu 'Ireki'.

8. Orain, txantiloia zuk hautatutako kategorian egongo da.

### 3. adibidea - LibreOffice Impress – Aurkezpen-txantiloia

1. Ireki LibreOffice Impress

2. Txantiloi-kudeatzailea automatikoki irekiko da LibreOffice Impress irekitzen denean

3. Hautatu txantiloi bat zure aurkezpenerako, iragazi kategorien edo bilaketaren arabera

4. Beste aukera bat da laster-menua erabiltzea, txantiloi bat inportatzea edo linean begiratzea txantiloi bat bilatzeko.

5. Txantiloi-kudeatzaileko zenbait eginbide ez daude erabilgarri lehen aldiz automatikoki irekitzen denean. LibreOffice Impress lehen aldiz abiarazi ondoren, beharbada txantiloi-kudeatzailea berriro exekutatu beharko da eginbide guztiak eskura edukitzeko.

Erlazionatutako gaiak

Begiratu https://extensions.libreoffice.org txantiloi berriak deskargatzeko.

Ikusi 'Lanean hastea' gidaren 3. kapitulua, 'Estiloak eta txantiloiak erabiltzea'.

Ikusi Dokumentu-txantiloi bat sortzea horri buruzko informazio gehiagorako.

Ikusi Txantiloiak eta estiloak horri buruzko informazio gehiago jasotzeko.

Txantiloiak txantiloi-kudeatzailean