GlobalScope

Edukiak
Indizea 🔎︎

# GlobalScope adierazlea

Liburutegi-edukiontzi pertsonalak edo partekatuak (Aplikazio-makroak edo Nire makroak) kudeatzeko dokumentuaren barruan, erabili GlobalScope adierazlea.

Basic iturburu-kodea eta elkarrizketa-koadroak liburutegi-edukiontzietan antolatuta daude. Liburutegiek moduluak eta elkarrizketa-koadroak izan ditzakete.

## Basic-en:

Basic liburutegiak eta moduluak BasicLibraries objektuarekin kudeatu daitezke. Liburutegietan bilaketak egin daitezke, esploratu egin daitezke eta eskariz kargatu daitezke. Dokumentu-gertaerak monitorizatzea atalak LibreOffice liburutegien karga azaltzen du.

## Elkarrizketa-koadroetan:

Elkarrizketa-koadroen liburutegiak eta elkarrizketa-koadroak DialogLibraries objektuarekin kudeatu daitezke. Elkarrizketa-koadro bat Basic lengoaiarekin irekitzea atalak LibreOffice elkarrizketa-koadro partekatuak nola bistaratu azaltzen du.

BasicLibraries eta DialogLibraries edukiontziak aplikazio-mailan eta dokumentu guztietan existitzen dira. Dokumentuaren liburutegi-edukiontziak ez dute GlobalScope adierazlea behar kudeatuak izateko. Liburutegi-edukiontzi global bati (Aplikazio-makroak edo Nire makroak kokalekuan dagodenari) deitu nahi bazaio dokumentu baten barrutik, GlobalScope adierazlea erabili behar da.

### Sintaxia:

GlobalScope specifier

### Adibidea:

Basic dokumentuko adibidea

        ' Standar dokumentu-liburutegiko "Dialog1" deitzen
        oDlgDesc = DialogLibraries.Standard.Dialog1
        ' 1. liburutegia aplikazio-liburutegiko 2. elkarrizketa-koadroari deitzen
        oDlgDesc = GlobalScope.DialogLibraries.Library1.Dialog2