Edukiak
Indizea 🔎︎

# Formatua

Dokumentuaren diseinua eta edukia formateatzeko komandoak ditu.

## Testua

Azpimenu bat irekitzen du testuari formatua emateko komandoak aukeratu ahal izateko.

## Tarteak

Testu-tarteak hautatzeko komandoak dituen azpimenu bat irekitzen du.

## Lerrokatu testua

Testua eta objektuak lerrokatzeko azpimenu bat irekitzen du.

## Klonatu formatua

Lehenengo, hautatu testu bat edo objekturen bat, eta ondoren, sakatu ikono hau. Gero, sakatu edo arrastatu beste testu baten gainean edo sakatu objektu batean, formatu bera aplikatzeko.

## Garbitu zuzeneko formatua

Hautapenaren formatu zuzena kentzen du.

## Karakterea

Hautatutako karaktereen letra-tipoa eta letra-tipoaren formatua aldatzen ditu.

## Paragrafoa

Uneko paragrafoaren formatua aldatzen du, adibidez koskak eta lerrokatzea.

## Zerrendak

Zerrenda-paragrafoen formatua aldatzeko baliatu daitekeen azpimenu bat irekitzen du.

## Buletak eta zenbakitzea

Zenbakitzea edo buletak gehitzen dizkio uneko paragrafoari edo hautatutako paragrafoei, eta zenbakitzearen edo buleten formatua editatzea ahalbidetzen du.

## Orrialde-estiloa

Zehaztu uneko orrialde-estiloaren formatu-estiloak eta diseinua. Orrialde-marjinak, goiburukoak eta orri-oinak eta orrialdearen atzealdea ere zehaztu daiteke.

## Titulu-orrialdea

Izenburu-orrialde bat diseinatzeko baliatu daitekeen elkarrizketa-koadro bat irekitzen du.

## Iruzkinak

Iruzkinak daudenean, karaktereen elkarrizketa-koadroa agertzen da. Letra-tipoari eta letra-formatuari egindako aldaketak iruzkin guztiei aplikatzen zaizkie.

## Asiar fonetikaren gida

Karaktere asiarrean alboan oharrak gehi daitezke ahoskerarako gida gisa erabiltzeko.

Komando horiek atzitzeko, lehenago asiar hizkuntzen euskarria gaitu behar duzu LibreOffice - HobespenakTresnak - Aukerak - Hizkuntza-ezarpenak - Hizkuntzak aukeran.

## Zutabeak

Orrialde-estilo, marko edo sekzioen zutabe kopurua eta zutabe-diseinua zehazten ditu.

## Ur-marka

Ur-markako testu bat txertatzen du uneko orrialdearen estiloaren atzeko planoan.

## Sekzioak

Dokumentuan zehaztutako sekzioen propietateak aldatzen ditu. Sekzio bat txertatzeko, hautatu testua edo egin klik dokumentuan eta aukeratu Txertatu - Sekzioa.

## Irudia

Hautatutako irudiaren tamaina, kokalekua eta beste propietate batzuk zehazten ditu.

## Testu-koadroa eta forma

Azpimenua irekitzen du hautatutako testu-koadroaren edo formaren propietateak editatzeko.

## Markoa eta objektua

Markoak estekatzea eta askatzea, eta hautatutako markoaren propietateak editatzea ahalbidetzen duen azpimenu bat irekitzen du.

## Izena

Hautatutako objektuari izen bat esleitzen dio. Horrela, azkar aurki daiteke objektua Nabigatzailean.

## Deskribapena

Ordezko testua eta deskribapena esleitzen dizkie hautatutako objektuari. Testu horiek ordezko etiketa gisa egongo dira erabilgarri dokumentuan, irisgarritasun-tresnek erabili ahal ditzaten. Irudien etiketa gisa ere egongo dira erabilgarri dokumentua esportatzen denean.

## Aingura

Hautatutako objektuaren ainguratze-aukerak erakusten ditu.

## Egokitu

Zehaztu testua nola egokitu nahi duzun objektuaren inguruan. Testuaren eta objektuaren arteko tartea ere zehaztu dezakezu.

## Antolatu

Hautatutako objektu(ar)en pilatze-ordena aldatzen du.

## Biratu edo irauli

Hautatutako forma edo irudia biratu edo iraultzeko aukera eskaintzen duen azpimenu bat irekitzen du. Testu-koadroak biratu besterik ezin dira egin.

## Elkartu

Hautatutako objektuak batera mantentzen dira. Horrela, objektu bakar gisa eraman edo formatea daitezke.